**Belügyminisztérium**

a kormányzati igazgatásról szóló 2018. évi CXXV. törvény 83.§ bekezdése alapján

pályázatot hirdet

**Belügyminisztérium  
Informatikai Helyettes Államtitkárság  
  
kontroller**

álláshely betöltésére.

**A kormánytisztviselői jogviszony időtartama:**

határozatlan idejű kormánytisztviselői jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila u. 2-4.

**Az álláshelyhez tartozó főbb tevékenységi körök:**

* gazdasági társaság által készített riportok, üzleti tervek, stratégiai tervek elemzése, folyamatos monitorozása, a gazdálkodással kapcsolatos tényadatok és eltérések elemzése,
* havi, negyedéves, éves beszámolók, szakmai jelentések elemzése,
* pénzügyi, gazdálkodási és kontrolling területre vonatkozó szabályzatok szakmai szempontú ellenőrzése, felülvizsgálata,
* gazdasági társaságok által készített elő- és utókalkulációk ellenőrzése, tényadatok és eltérések elemzése,
* intézkedési tervek, beszámolók végrehajtásának felügyelete,
* társosztályokkal történő kapcsolattartás.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* egyetemi vagy főiskolai szintű gazdálkodási szakon szerzett közgazdász szakképzettség; egyetemi szintű műszaki felsőoktatásban szerzett szakképzettség; katonai felsőoktatást folytató intézményben (jogelőd intézményében) gazdálkodási (gazdasági) szakon szerzett szakképzettség; egyetemi vagy főiskolai szintű végzettség és felsőfokú pénzügyi, számviteli szakképesítés,
* vagyonnyilatkozat tételi eljárás lefolytatása,
* hozzájárulás az álláshely betöltéséhez szükséges képzések elvégzéséhez.

**A pályázat elbírálásánál előnyt jelent:**

* államháztartási, költségvetés gazdálkodási ismeretek,
* a közigazgatás ismerete, a közigazgatásban szerzett szakmai tapasztalat,
* a pénzügyi jog és a szerződések joga területén szerzett ismeretek,
* informatikai szakmai ismeretek.

**Elvárt kompetenciák:**

* nagyfokú megbízhatóság,
* rendezett életvitel,
* precizitás,
* stressztűrő képesség,
* terhelhetőség.

**A pályázat részeként benyújtandó iratok, igazolások:**

* a pályázó szakmai életútját részletesen bemutató fényképes önéletrajz a 45/2012. (III. 20.) Korm. rendelet 1. sz. melléklete szerint,
* motivációs levél,
* bérigény,
* legmagasabb iskolai végzettséget igazoló okirat másolata,
* nyelvtudást igazoló dokumentum(ok) másolata,
* nyilatkozat büntetlen előéletről,
* nyilatkozat arról, hogy a pályázati anyagot az eljárásban résztvevők megismerhetik.

**A pályázati jelentkezés feltétele a bérigény megjelölése. Érvénytelennek tekintjük azon pályázatokat, ahol a bérigény megjelölése nem történik meg.**

**Az álláshely betölthetőségének időpontja:**

Az álláshely legkorábban a pályázatok elbírálását követően azonnal betölthető.

**A pályázat benyújtásának határideje:** 2019. augusztus 15.

**A pályázatok benyújtásának módja:**

* elektronikus úton az Informatikai Helyettes Államtitkárság részére az infofejlesztes.palyazat@bm.gov.hu e-mail címen keresztül
* a tárgyban kérjük megjelölni az álláshely megnevezését.

**A pályázati eljárás, a pályázat elbírálásának módja, rendje:**

A bizalmasan kezelt pályázatok a benyújtási határidőt követően 15 napon belül kerülnek elbírálásra. A kiválasztott pályázók személyes interjún vesznek részt, ahol szakmai és személyes rátermettségüket vizsgáljuk. A pályázat eredményéről a személyes interjún részt vett jelöltek az elbírálásra előírt napot követő 15 napon belül elektronikus úton értesítést kapnak.

**A pályázat elbírálásának határideje:** 2019. augusztus 31.

**A munkáltatóval kapcsolatos egyéb lényeges információ:**

A jogviszony létesítéséhez 3 hónapnál nem régebbi hatósági erkölcsi bizonyítvány szükséges. A határidőn túl benyújtott pályázatokat nem áll módunkban figyelembe venni. A pályázatokat csak akkor tekintjük érvényesnek és kerülnek elbírálásra, amennyiben valamennyi – jelen felhívásunkban feltüntetett – formai és tartalmi feltételnek megfelelnek. A kiírt álláshelyre határozatlan idejű kormányzati szolgálati jogviszonyt létesítünk 3 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Belügyminisztérium kiválasztási adatbázisába, legfeljebb 6 hónapos időtartamra. Ha ilyen nyilatkozatot a pályázó nem tesz, akkor – eredménytelen pályázat esetén – pályázati anyaga az adatvédelmi előírásoknak megfelelően megsemmisítésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az önéletrajz részletes tartalmát a 45/2012. (III. 20.) Korm. rendelet 1. sz. melléklete szabályozza. Az adatokat a Humánpolitikai Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. törvényben biztosított jogorvoslati lehetőségek (21-22 §).

**A KÖZIGÁLLÁS publikálási időpontja:** 2019. július 10.

A pályázati kiírás közzétevője a személyügyi központ. A pályázati kiírás a közigazgatási szerv által a személyügyi központ részére megküldött adatokat tartalmazza, így annak tartalmáért a pályázatot kiíró szerv felel.